Rekordvekst for privat innkvartering
* Antall norske boliger som leies ut via den internasjonale nettsiden for privat overnatting, har økt med 115 prosent det siste året. * Antall gjester som har overnattet i disse boligene er tredoblet fra sommeren i fjor til sommeren i år, ifølge Airbnb. * Airbnb vil ikke oppgi hvor mange gjestedøgn dette omfatter, men Innovasjon Norge antar at dreier seg om flere titalls tusen i løpet av et år. Disse er ikke med i den offisielle reislivsstatistikken. * Ved utgangen av august 2015 var 7719 norske hjem registrert som aktive overnattingssteder hos Airbnb. Et av dem er Lisa Jørgensen og Henning Leibles gamle fiskerhus i Skjelfjord i Lofoten. Det norsk-tyske paret hadde mange venner som leide ut gjennom Airbnb da de bodde i Berlin. Da de flyttet til Lofoten i 2013 begynte de å leie ut selv. Siden da har de hatt mellom 20 og 30 bookinger, og i sommer har det vært fullt nesten hele tiden.– Lofoten er det stedet i Skandinavia som har hatt størst økning i antall overnattinger det siste året, forteller Airbnbs Skandinavia-sjef Aja Guldhammer. – Tidligere har mange forbundet Airbnb med storbyer, men sommerens bookinger viser at de reisende gjerne besøker mindre steder utenfor de vanlige turistdestinasjonene, fortsetter hun. Når det gjelder akkurat Lofoten, mener reiselivsdirektør Per-Arne Tuftin i Innovasjon Norge at veksten også kan ha sammenheng med den generelle interessen for dette området i sommer. VG Leder: Kronesvekkelsen har gitt flere turister – Hotellene har stort sett vært fulle. En del av forklaringen på Airbnbs vekst i Lofoten kan være at det ikke var ledige hotellsenger, sier han. Tuftin er usikker på om Airbnb er noe stor trussel for norske hotellnæring. – Majoriteten av Airbnbs gjester er nok av en kategori som ikke nødvendigvis ville bodd på hotell i noe tilfelle. De er kanskje en større konkurrent til de tradisjonelle hytteutleieselskapene, sier han.Ifølge Aja Guldhammer er den typiske Airbnb-gjest interessert i lokale og unike opplevelser.1) USA 2) Franskrike 3) Storbitannia 4) Norge – Det å bo som en lokal, kjøpe kaffe der de lokale kjøper kaffe og få tips av lokalbefolkningen, kommer høyt på listen over grunner til at folk velger Airbnb, sier hun. Ifølge Guldhammer viser deres egne undersøkelser at Airbnb-gjester statistisk tilbringer lengre tid, og legger igjen mer penger i de byene de besøker, enn typiske hotellgjester. Samtidig utforsker de ofte nabolag som ikke tidligere har nytt godt av turismen. Den typiske utleier er ifølge Airbnbs sommerrapport middelklassefamilier som leier ut rom for å få spe på inntektene. – Det kan være alle slags folk: Familier som har et ekstra værelse, eldre mennesker med barn som har flyttet ut eller par som leier ut hele huset mens de selv er på ferie. Selv om en del nordmenn har hytter de kan leie ut, skjer de aller fleste utleierne i folks private hjem, utdyper Aja Guldhammer. Utradisjonelle overnattingssteder: Nidarosdomen og HolmenkollbakkenLisa Jørgensen og Henning Leible i Lofoten er blant dem som inviterer gjesten helt inn i familielivet. – Gjestene har sitt eget soverom, men vi deler kjøkken, bad og stue. Som regel er det veldig hyggelig, forteller Henning, som opprinnelig er tysk. Neste sommer har familien på fire planlagt å kjøre campingbil fra Lofoten til Sør-Spania. På veien har de avtalt å besøke tidligere gjester både i Tyskland, Danmark, Sveits og Frankrike. – Mange av gjestene blir også våre venner, forteller Henning.Lisa og Henning har brukt noen av leieinntektene til å restaurere det gamle huset de bor i. – Det er svært gunstige skatteregler for å leie ut på denne måten, så det blir en bra inntekt av det, sier Henning. Inntekten er i hovedsak skattefri. * Hvis utleieren selv bor i huset, og leier ut mindre enn halvparten, er det ingen skatt. * Hvis mer enn halvparten av boligen leies ut, eventuelt hele huset mens eieren er på ferie, er inntil 20.000 kroner skattefrie leieinntekter. NHO Reiseliv synes dette er problematisk – Airbnb er et multinasjonalt selskap som skatter lite til Norge, mens norsk reiseliv betaler skatt. Utleiere som lever av dette må skatte etter norske regler for at det skal bli rettferdig konkurranse for alle som driver med reiseliv. Det forventer vi at skattemyndighetene finner en løsning på. NHO Reiseliv er veldig opptatt av at reiselivsbedrifter som opererer i Norge skal konkurrere på like vilkår, uttaler direktør for NHO Reiseliv, Kristin Krohn Devold.Når det er sagt, har NHO Reiseliv ingen problemer med å ønske Airbnbs gjester velkommen. – Å anbefale hverandre er den eneste måten å bake reiselivskaken større på, og vi ser på Airbnb som et naturlig supplement til det øvrige reiselivet. Det er ingen tvil om at brukere av Airbnb også tar i bruk serveringstilbudene rundt om, og at tjenesten derfor er en berikelse for reiselivet, sier direktør for NHO Reiseliv, Kristin Krohn Devold. * Airbnb oppsto i San Francisco i 2007, da de tre grunnleggerne trengte å spe på inntektene, og begynte å leie ut rom hjemme. * Nå finnes Airbnb i 191 land. * Bruken har tatt av det siste året. 50 millioner gjester har brukt Airbnb siden starten i 2007, 30 millioner av disse i løpet av de siste 12 månedene. * Også nordmenn bruker denne overnattingsformen som aldri før. Bare i juni, juli og august 2015 brukte 95.000 nordmenn Airbnb på reise i inn- eller utland. Det er en fordobling fra sommeren i fjor.
Samtidig som norske reiselivsbedrifter jubler over rekordsommer i år, har også den uoffisielle turisttrafikken nådd nye høyder. Bruken av Airbnb er mer enn fordoblet. rekordsommer i år, har også den uoffisielle turisttrafikken nådd nye høyder. Bruken av Airbnb er mer enn fordoblet.